stanford-oval/wikipedia huggingface dataset:
דרקונית (אמצעי לחימה)

עמדת דרקונית (עם M2 בראונינג) על פומ"ה של צה"ל.
עמדת דרקונית (ללא המקלע) על פומ"ה של צה"ל.
דרקונית היא עמדת נשק בשלט רחוק המותקנת על גבי רכב קרבי משוריין ומתופעלת מתוכו, מבלי לחשוף את המפעיל לאש אויב. ה"דרקונית" היא פיתוח של חברת אלביט מערכות הישראלית ונמצאת בשירות צה"ל. היא דומה ל"קטלנית" של רפאל - מערכות לחימה מתקדמות.
ה"דרקונית" כוללת עמדת תפעול מקלע כבד, ארגז תחמושת, כוונות/מצלמות יום ולילה, וכן מכ"ם קטן לאיכון מטרות. כל מערכות ה"דרקונית" ממוגנות ירי. השליטה ב"דרקונית" נעשית באמצעות מחשב מבטן הכלי המשוריין.
ב-2016 החליט צה"ל להצטייד ב"דרקונית" והחל להתקין אותה על נגמ"שי האכזרית הכבדים ונגמ"שי ההנדסה פומ"ה ולחמשה במק"כ M2 בראונינג בקליבר 0.5 אינץ'.
ראו גם

קטלנית (אמצעי לחימה) - עמדת נשק דומה תוצרת רפאל - מערכות לחימה מתקדמות
דרקוניים

| דרקוניים |
| --- | --- |

מיון מדעי
ממלכה:: בעלי חיים
מערכה:: מיתרניים
קבוצה:: דגי גרם
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-אצטגנון
משפחה:: דרקוניים
סוגים
 Echiichthys  Trachinus  Callipterys - נכחד
שם מדעי
 Trachinidae ‏רפינסק, 1815

דרקוניים (שם מדעי: Trachinidae) היא משפחת דגים טורפים מסדרת הדקראים החיים על קרקעית הים. במשפחה זו 2 סוגים המחולקים ל-9 מינים.
אורכם עד כ- 37 ס"מ והם. צבעם בעיקר חום-צהוב עם מעט פסים. הם בעלי קוצים על גבם המוארך ואצל חלם מהמינים הקוצים ארסיים. בדרך כלל הם נחבאים בחול ורק עיניהם ופיהם המגודלים בולטים ממעלה. הם טורפי מארב כלומר הם ממתינים לטרף (חסילונים או דגים קטנים) שיתקרב למקום מחבואם ואז הם בולע את בתנועת שאיבה מהירה. בניגוד לדגים רבים אחרים הם אינם יכולים לצוף ובעת מנוחה הם שוקעים לקרקעית.
הדרקוניים נפוצים בכל חופי האוקיינוס האטלנטי, כולל במערב ים התיכון. מין אחד חי גם במימי האוקיינוס השקט.
מיון

משפחה דרקוניים (Trachinidae)
סוג Trachinus - בו 8 מינים
סוג ומין יחיד דרקון צפעי (Echiichthys vipera)
סוג Callipterys - נכחד
דיק סלסט

ריצ'רד פרנק סלסט (באנגלית: Richard Frank Celeste;‏ ‏נולד ב־11 בנובמבר 1937) הוא פוליטיקאי ודיפלומט אמריקאי, איש המפלגה הדמוקרטית, שכיהן כמושל אוהיו ה-64 בשנים 1983–1991.
ראשית חייו

דיק סלסט נולד בקליבלנד וגדל בלייקווד. הוא בנם של מרגרט לואיס ופרנק פלם סלסט. אביו נולד בצ'ריזנו שבאיטליה. ב-1955 סיים סלסט אל לימודיו בבית הספר התיכון של לייקווד. ב-1959 הוא סיים את לימודיו בדרגת ההצטיינות "בכבוד רב"  (magna cum laude) באוניברסיטת ייל, שם הוא היה חבר באחוות פי בטא קפא. לאחר מכן זכה סלסט במלגת רודס ללימודים במכללה אקסטר שבאוניברסיטת אוקספורד, בו הוא חבר של כבוד עד היום. באקסטר הכיר סלסט את דאגמאר אינגריד בראון, שאותה הוא נשא אישה ב-1962 באוסטריה. לאחר שובו לארצות הברית, עבד סלסט במשרד הקישור לצוות חיל השלום וכעוזר מיוחד לצ'סטר בולס (אנ').
ב-1970 נבחר סלסט כחבר בבית הנבחרים של אוהיו מטעם מחוז קויאהוגה. מחוז זה כולל את מערב קליבלנד ואת לייקווד, שאביו כיהן בעבר כראש העיר שלה. ב-1974 הוא נבחר כסגן מושל המדינה לאחר שניצח בבחירות את הרפובליקני ג'ון ויליאם בראון, וכיהן כסגן המושל תחת המושל הרפובליקני ג'ים רודס. באותה תקופה עדיין נבחרו מושל אוהיו וסגנו בנפרד, כך שהם יכלו להיות נציגים של מפלגות שונות. ב-1978 התמודד סלסט בבחירות על משרת המושל, אך נוצח על ידי רודס. ב-1979 מונה סלסט על ידי הנשיא ג'ימי קרטר כמנהל חיל השלום, תפקיד בו הוא שימש עד 1981 והיה אחראי על התוכניות של הארגון ב-53 ארצות.
מושל אוהיו

ב-1982 נבחר סלסט כמושל אוהיו לאחר שבבחירות המקדימות של הדמוקרטים ניצח את התובע הכללי של המדינה ויליאם ג'. בראון ואת ראש עיריית סינסינטי לשעבר ג'רי ספרינגר, ובבחירות הכלליות ניצח את מועמד הרפובליקנים באד בראון. ב-1986 הוא נבחר לכהונה שנייה לאחר שניצח את מועמד הרפובליקנים, המושל לשעבר ג'ים רודס. סלסט כיהן כמושל בשנים 1983–1991. ב-1988 הוא כיהן כיושב ראש אגודת המושלים של מדינות המערב התיכון.
כמושל הרחיב סלסט את התמיכה בשירותי האנוש, בשירותי בריאות הנפש והגמילה מהתמכרויות, ובמימון מערכת החינוך והשירותים לילדים, כולל הקמת מעונות יום עבור ילדי עובדי המדינה במקומות העבודה. לפני תקופת כהונתו של סלסט כמושל, דורגה אוהיו בתחתית רשימת המדינות שמימנו את השירותים הללו. סלסט ובית הנבחרים המדינתי שהיה בשליטה דמוקרטית, הגדילו את שיעור מס ההכנסה בכ-40 אחוזים, ובמקביל גם השאירו על כנו מס זמני בשיעור של 50 אחוזים שהונהג על ידי קודמיהם הרפובליקנים. סלסט בלט בשל פתיחתן של משרות ממשלתיות רבות לאפרו-אמריקאים ולנשים. בקבינט שלו כיהנו יותר נשים בהשוואה לכל קודמיו גם יחד. הוא גם התיר לאיגודי העובדים של עובדי המדינה לשאת ולתת על השכר וההטבות, ולא רק על תנאי העבודה. בסוף כהונתו כמושל הוא המתיק את עונשי המוות של כמה נידונים למאסר עולם. בין נידונים אלו היו דברה בראון, שותפתו של הרוצח הסדרתי אלטון קולמן ודונלד לי מאורר, שהורשע באונס ורצח של ילדה בת שמונה בראשית שנות ה-80. סטלסט התנגד לאנרגיה גרעינית.
בתקופת כהונתו של סלסט כמושל, תערוכות האומנות בחסות המושל, קונצרטים למוזיקה קלאסית, כינוסים רוחניים ודתיים מטעם רעייתו ואירועי חג המולד וחנוכה לילדי השכונות, הפכו לאירועים עונתיים שגרתיים. גני מעון המושל, במיוחד גן הוורדים שבו, אחד הוותיקים בארצות הברית, שוקמו והוקמה אגודת ידידי מעון המושל, ונשיאה הראשון היה לס וקסנר, שסייע לגייס תרומות פרטיות למימון פעולות אלו.
המשך הקריירה

לאחר סיום כהונתו של סלסט כמושל, הוא הקים בקולומבוס את חברת הייעוץ "סלסט וסבטי". לאחר ששימש כמנהל קמפיין הבריאות של הוועדה הדמוקרטית הלאומית ב-1993, מינה אותו הנשיא ביל קלינטון כשגריר ארצות הברית בהודו, תפקיד בו הוא כיהן בשנים 1997–2001.
במשך השנים שימש סלסט כחבר וכבעל תפקידים ניהולים בגופים ציבוריים שונים.
המשך הקריירה > נשיא מכללת קולורדו

ב-2002 מונה סלסט כנשיא ה-12 של מכללה קולורדו (אנ').
במהלת כהונתו בתפקיד זה הוא גייס סכומים של 200 מיליון דולר לטובת שיפורים ומלגות שסייעו לסטודנטים טעוני טיפוח ובני מיעוטים. בין שאר הישגיו כנשיא המכללה נכללו הוספת 20 משרות הוראה במסלולי קביעות, הרחבה משמעותית של מאגר מגישי הבקשות ללימודים מ-3,533 ב-2003 ל-4,455 ב-2010, והעלאת שיעור הקבלה מ-55.9 אחוזים של המבקשים שהתקבלו ב-2003 ל-33.3 אחוזים שהתקבלו ב-2010. סלס ניהל את שיפוץ בנייני הקמפוס. ב-2004 קראה קבוצה של יהודים להתפטרותו לאחר שהזמין אישיות פלסטינית להרצות בקמפוס המכללה. סלסט נודע בצעדים לחיבור הקהילה והמכללה. הוא היה הנשיא של שותפות מרכז העיר קולורדו ספרינגס, של הפאנל לכלכלה העתידית של קולורדו, של כוח המשימה הנשיאותי של התאחדות ספורט הקולג'ים הלאומי, ושל פורום קולורדו, שעוסק בסוגיות מדיניות ציבורית. ביולי 2011 סיים סלסט את כהונתו כנשיא המכללה והוחלף בג'יל טיפנתלר, רקטורית ופרופסורית לכלכלה באוניברסיטת וייק פורסט.
חיים אישיים

לסלסט ולרעייתו הראשונה, דאגמאר, נולדו שישה ילדים. השניים התגרשו ב-1995. לאחר גירושיו נישא סלסט בשנית לג'קלין לנדקוויסט ולשניים נולד בן אחד.
הערות שוליים

↑  CELESTE, FRANK PALM - ENCYCLOPEDIA OF CLEVELAND HISTORY
↑  "Frank Celeste, father of Ohio Gov. Richard Celeste, died", UPI, NOV. 9, 1988.
↑  Exeter College - List of Honorary Fellows
↑  Peterson, Iver (9 June 1982). "Rep. Brown and Celeste Win Ohio Nominations". The New York Times.
↑  "OH Governor, 1982". OurCampaigns.
↑  "OH Governor, 1986". OurCampaigns
↑  McGraw, Carol (May 5, 2011). "Celeste open to serendipitous future as CC tenure ends". The Colorado Springs Gazette.
↑  COLORADO COLLEGE ANNOUNCES JILL TIEFENTHALER WILL BE 13TH PRESIDENT
↑  Celeste, Dagmar Braun (2002). We Can Do Together: Impressions of a Recovering Feminist First Lady. Kent State University Press, p. 15-17.
| --- | --- |
בקרת זהויות :  NLI: 987007334702105171  GND: 117833970X  ISNI: 0000 0000 2652 5770  LCCN: n84150955  SNAC: w66q27rf  SUDOC: 157461467  VIAF: 26010569   WorldCat (עם VIAF): 26010569
דאגלס DC-1

דאגלס DC-1 היה מטוס הנוסעים הראשון בסדרת ה-DC של דאגלס איירקראפט קומפני, המטוס היה אב טיפוס ועליו התבססו המטוסים DC-2 ו-DC-3. 

יוצר מטוס אחד מדגם זה.
פיתוח

בשנת 1931 התרסקה בקנזס טיסה 599 של TWA, הסיבה לתאונה חלק עץ במטוס שהתפרק כתוצאה ממים שחלחלו לתוכו.
לאחר התאונה החלה דרישה למטוסים עשויים ממתכת בלבד, בואינג הציעה את ה247, אך כושר הייצור של בואינג היה מוגבל. חברות התעופה TWA ויונייטד איירליינס ביקשו מארבע יצרניות מטוסים, מטוס דומה שיכיל 12 מושבים, כן נחיתה, ואפשרות לנחות עם מנוע אחד בלבד. מנכ"ל החברה דונלד דאגלס סירב לקבל את ההזמנה, מכיוון שלא האמין שיצליח למכור 100 מטוסים (הכמות הנדרשת לכיסוי עלויות הפיתוח). עם זאת הוא עיצב מטוס שחרג מהמפרט של TWA ויונייטד איירליינס, המטוס היה יכול להמריא עם מנוע אחד בלבד, והיו בו בין היתר מערכת חימום ובידוד מרעש המנוע. טיסת הבכורה של המטוס הייתה ב-1 ביולי 1933, בחצי שנה שלאחר מכן טס המטוס למעלה מ-200 טיסות מבחן. מודל הייצור נקרא DC-2, הוגדלה בו קיבולת הנוסעים, והוא צויד במנועים חזקים יותר.
המטוס נמכר בשנת 1938 ללורד פורברס בבריטניה, והוא מכר אותו מאוחר יותר לחברת התעופה הספרדית Líneas Aéreas Españolas Postales, המטוס נהרס בדצמבר 1940 בעת שניסה לנחות בנמל התעופה במאלגה.
ד'תקס"ג

ד'תקס"ג (4563)  היא שנה עברית  אשר  החלה ביום א' בתשרי, אור ל-1 בספטמבר 802 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 803. שנה מסוג השג, היא מעוברת, ואורכה 385 ימים. זו שנה שישית לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'תקע"ב

ד'תקע"ב (4572)  היא שנה עברית  אשר  החלה ביום א' בתשרי, אור ל-22 בספטמבר 811 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 812. שנה מסוג בשה, איננה מעוברת, ואורכה 355 ימים. זו שנה ראשונה לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דרקונית מופשלת

| דרקונית מופשלת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: חד פסיגיים
סדרה:: אספרגאים
משפחה:: אגביים
סוג:: דרקונית
מין:: דרקונית מופשלת
שם מדעי
 Dracaena reflexa ‏לאמארק, 1786

דרקונית מופשלת (שם מדעי: Dracaena reflexa) הוא מין ממשפחת האגביים שמקורו במוזמביק, מדגסקר, מאוריציוס ואיים קרובים באוקיינוס ההודי.
תיאור

דרקונית מופשלת יכולה להגיע בתנאי גידול טובים ל4-5 מטר ולעיתים אף ל-6 מטר, אך לרוב היא הרבה יותר נמוכה. עליה הם באורך של בין 5-20 ס"מ ורוחב של 1–5 ס"מ, וצבעם ירוק כהה.
הערות שוליים

↑  דרקונית מופשלת באתר הרשימה האדומה של IUCN
דרקוניקון

דרקוניקון הוא כנס משחקי שולחן ישראלי, המתקיים אחת לשנה בחודש אוגוסט בימים חמישי ושישי. הכנס כולל משחקי קופסה, משחקי תפקידים, משחקי קלפים כגון Magic: The Gathering, משחקי מיניאטורות, משחקי תפקידים חיים ועוד. הכנס נערך לראשונה בשנת 2007, כשבשנת 2019 השתתפו בו כ-750 אנשים.
בנוסף לאולם המשחקים, הכנס גם מתמקד במשחקי שולחן בעברית, גם של יוצרים ישראליים של משחקי לוח ומשחקי תפקידים שמדגימים בכנס את המשחקים שלהם וגם במתחם דוכנים עם החברות הישראליות בתחום. הכנס כולל גם אירועים מיוחדים כהשקות משחקים: בשנת 2014 הושקה המהדורה החמישית של מבוכים ודרקונים, בשנת 2019 הושק בכנס משחק התפקידים פאת'פיינדר 2, ובמרוצת השנים היו בו השקות של מספר הרחבות של למתיישבים של קטאן ועוד.
הכנס מאורגן בהתנדבות על ידי "הפונדק", קהילה ישראלית של שחקנים.
אודות הכנס

הכנס התקיים לראשונה בשנת 2007, בשיתוף פעולה עם חנות המשחקים פריק, כחלק מאירועי ההשקה של ספר משחק התפקידים "מתוך האפלה - אוגדן מפלצות למבוכים ודרקונים מהדורה 4, עבור איי הסערה". בשנת 2011 הפך הכנס לעצמאי העוסק במשחקי שולחן ופונה לכל סוגי המשחקים.
בשנים הבאות הכנס הלך והתפתח ומשך אליו עוד שחקנים וגם זכה לחסויות ולתמיכה מגופים שונים בישראל ומחוצה לה, בין היתר מהחברות Ultrapro, GMT, FFG, Paizo ועוד, וגם מחברות מקומיות כגון הקוביה משחקים, מאנקי-טיים ועוד. דרקוניקון גם מקבל חסות מהעמותה למשחקי תפקידים בישראל.
בשנת 2017 הכנס הפך מכנס חד-יומי לכנס דו-יומי, מה שגרם לגידול משמעותי בכמות המשתתפים בכנס. הכנס נערך ביום חמישי משעות הבוקר עד הלילה, וביום שישי מהבוקר עד אחרי הצהריים.
המיקום של דרקוניקון השתנה במרוצת השנים, אך תמיד היה באזור תל אביב או רמת-גן. בתחילת דרכו הוא התארח בחנות פריק שבתל אביב, בשנת 2011 הוא עבר לשדרות רוטשילד, משם למרכז רמת אביב הירוקה, לרמת-גן להיכל אוהל שם וב-2019 בקרבת כיכר דיזנגוף.
הערות שוליים

↑  חזון לדרקוניקון 2022 - כנס משחקי השולחן של הקיץ, באתר הפונדק
↑  אתר קהילתי של משחקי תפקידים ולוח
↑  ארבעה אירועים חגיגיקיים לסוף הקיץ, באתר ישראל היום
דקר (סוג)

| דקר |
| --- | --- |
 דקר בולבוסין
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: דקריים
סוג:: דקר
שם מדעי
 Epinephelus ‏בלוך, 1793

דקר ענק- המין הגדול במשפחה.
דקר (שם מדעי: Epinephelus) הוא סוג של דגים ממשפחת הדקריים שבסדרת הדקראים. בסוג זה מצויים המינים המוכרים ביותר בין דגי הדקר או הלוקוס.
מאפיינים

בתוך משפחה זו מצויים הגדולים שבבני משפחת הדקריים, כשהגדול מכולם הוא דקר ענק שיכול להגיע לאורך 4.26 מטר ולמשקל 400 ק"ג. גם דגים אחרים מגיעים לגודל דומה.
מיני הסוג חיים בימים רדודים, בעיקר באזור הטרופי ומצויים בשוניות אלמוגים, בין סלעים וחוליות ולעיתים אפילו בחוף הים ובשפכי נהר. אלו דגים שריריים וטורפים היכולים לפעור את לסתם הענקית במהירות ולבלוע טרף גדול.
הם ניזונים מדגים אחרים, סרטנים, דיונונים והמינים הגדולים יכולים לטרוף אפילו כרישים קטנים, מורנות וצבי ים צעירים.
הדקרים הם דגי מאכל מבוקשים הנידוגים בכמויות ובשל כך נמצאים חלקם בסכנת הכחדה. רבים מהם הם דגים יפים המשמשים לתצוגות באקווריומים שונים.
מינים

Epinephelus adscensionis
דַּקַּר הַמִּכְמֹרֶת (Epinephelus aeneus)
Epinephelus akaara
Epinephelus albomarginatus
Epinephelus amblycephalus
Epinephelus analogus
Epinephelus andersoni
דַּקָּר בָּרֹד (Epinephelus areolatus)
Epinephelus awoara
Epinephelus bilobatus
Epinephelus bleekeri
Epinephelus bontoides
Epinephelus bruneus
דַּקָּר שִׁנָּנִי (Epinephelus caninus)
דקר צ'בוודי (Epinephelus chabaudi)
Epinephelus chlorocephalus
דַּקַּר הַיַּעֲרָה (Epinephelus chlorostigma)
Epinephelus cifuentesi
Epinephelus clippertonensis
Epinephelus coeruleopunctatus
דַּקָּר כְּתֹם-נְקֻדּוֹת (Epinephelus coioides)
Epinephelus corallicola
דַּקָּר אֲלֶכְּסַנְדְּרוֹנִי (Epinephelus costae)
Epinephelus cyanopodus
דקר דיימלי (Epinephelus daemelii)
Epinephelus darwinensis
Epinephelus diacanthus
Epinephelus drummondhayi
דַּקָּר נְקֹד-גַּב (Epinephelus epistictus)
Epinephelus erythrurus
Epinephelus fasciatomaculosus
דַּקַּר חִשּׁוּקִים (Epinephelus fasciatus)
Epinephelus faveatus
Epinephelus flavocaeruleus
דַּקָּר נָטוּף (Epinephelus fuscoguttatus)
Epinephelus gabriellae
Epinephelus geoffroyi
Epinephelus goreensis
Epinephelus guttatus
דַּקָּר חֵיפָנִי (Epinephelus haifensis)
Epinephelus heniochus
Epinephelus hexagonatus
Epinephelus howlandi
Epinephelus indistinctus
Epinephelus irroratus
דקר גוליית אטלנטי (Epinephelus itajara)
Epinephelus kupangensis
Epinephelus labriformis
דַּקָּר עֲנָק (Epinephelus lanceolatus)
דַּקָּר רְחַב-פַּס (Epinephelus latifasciatus)
Epinephelus lebretonianus
Epinephelus longispinis
Epinephelus macrospilos
Epinephelus maculatus
דקר מגניסכוטוס (Epinephelus magniscuttis)
דַּקָּר דּוּ-יַמִּי (Epinephelus malabaricus)
דַּקַּר הַסְּלָעִים (Epinephelus marginatus)
Epinephelus melanostigma
Epinephelus merra
Epinephelus miliaris
Epinephelus morio
דַּקָּר שִׁבּוּטִי (Epinephelus morrhua)
Epinephelus multinotatus
Epinephelus ongus
Epinephelus poecilonotus
Epinephelus polylepis
דַּקָּר מֻסְוֶה (Epinephelus polyphekadion)
Epinephelus polystigma
Epinephelus posteli
דקר גוליית פסיפי (Epinephelus quinquefasciatus)
Epinephelus quoyanus
דַּקָּר נְטוּי-קַוִּים (Epinephelus radiates)
Epinephelus retouti
Epinephelus rivulatus
Epinephelus sexfasciatus
Epinephelus socialis
Epinephelus spilotoceps
Epinephelus stictus
דַּקָּר עֲרָבִי (Epinephelus stoliczkae)
דקר נסאו (Epinephelus striatus)
Epinephelus suborbitalis
דַּקַּר הַכְּתָמִים (Epinephelus summana)
דַּקַּר הַמְּתָגִים (Epinephelus tauvina)
Epinephelus timorensis
Epinephelus trimaculatus
Epinephelus trophis
Epinephelus tuamotuensis
דַּקַּר בֻּלְבּוּסִין (Epinephelus tukula)
Epinephelus undulatostriatus
Epinephelus undulosus
גלריה

דקר הסלעים
דצמבר השחור

חוף בסקוטבורג, אחת הערים בהן התרחשו התקיפות
עמלץ לבן אוכל פגר לווייתן
דצמבר השחור הוא כינוי לחודש דצמבר 1957, בו נהרגו לפחות שישה אנשים ונפצעו שלושה נוספים מתקיפות כרישים בחופי פרובינציית קוואזולו-נטאל שבאיחוד דרום אפריקה.
הסיבות לתקיפות

בחודש דצמבר 1957 התרחשו בו-זמנית מספר גורמים מרכזיים למשיכת כרישים לאזור דרבן.
אוניות ציד לווייתנים פעלו באזור.
הנהרות בסביבה הוצפו, וגרמו לגוויות בעלי חיים להישטף לאוקיינוס ההודי וליצור דלתה עכורה.
בחופים ברחבי הפרובינציה נבנו מספר גדול של אתרי נופש, שיצרו עלייה חדש במספר התיירים השוחים בים.
דבר נוסף שתרם לבלבול היה היעדר המחקר והידע המקצועי למניעת תקיפות כרישים באותן שנים.
התקיפות

התקיפה המתועדת הראשונה אירעה ב-18 בדצמבר 1957, בו כריש תקף את רוברט ורלי, גולש גוף בן 16, וקטע את רגלו השמאלית מהברך ומטה.
יומיים לאחר מכן תקף כריש את אלן גרין, נער בן 15 ששהה במים, וגרם למותו בשל פציעות מרובות.
התקיפה המתועדת האחרונה באותו גל תקיפות הייתה ב-5 באפריל 1958, בה תקף כריש את פיי ג'ונס בסטר בעת ששכשכה את רגליה במים בעומק הברכיים, וגרם למותה.
בכל התקיפות לא זוהה מין הכריש התוקף, מלבד מקרה אחד שבו זוהה הכריש כעַמְלֵץ לָבָן.
תגובות

תקיפות הכרישים גרמו לבריחת תיירים מאזור דרבן, מה שגרם לפגיעה הרסנית בכלכלה המקומית. הרשויות המקומיות ניסו לנקוט בצעדים מעשיים כדי להגן על השחיינים והגולשים מהכרישים. הם בנו מחסומים מעצים ורשתות, אך אלו נופצו על ידי הגלים. פריגטות מהצי הדרום-אפריקאי הטילו פצצות עומק שהרגו מספר כרישים, אך כרישים נוספים נמשכו לאזור כדי לאכול את הדגים הנוספים שנהרגו מהפצצות.
כתוצאה מהתקיפות, הוקם בשנת 1962 ארגון "מועצת הכרישים של קוואזולו נטאל", שיצר מחסומים שונים ורשתות ב-38 מקומות לאורך 320 קילומטרים של חוף בקוואזולו נטאל, כדי להגן על הרוחצים והגולשים מפני תקיפות כרישים אפשריות.
הערות שוליים

↑  המונח מתייחס רק לחודש דצמבר, למרות שההתקפות נמשכו עד לחודש אפריל
↑  "South Africa Rethinks Use of Shark Nets". נבדק ב-22 באפריל 2017. {{cite web}}:  (עזרה)
↑  "Killer Sharks: The Attacks of Black December". 2 באוגוסט 2011. נבדק ב-22 באפריל 2017 – via IMDb. {{cite web}}:  (עזרה)
↑  fish. "shark attack in Karridene in 1957". נבדק ב-22 באפריל 2017. {{cite web}}:  (עזרה)
↑  fish. "shark attack in Uvongo in 1957". נבדק ב-22 באפריל 2017. {{cite web}}:  (עזרה)
↑  surfer. "The complete South African Shark Attack Related Incident Record". אורכב מ-המקור ב-3 במאי 2012. נבדק ב-22 באפריל 2017. {{cite web}}:  (עזרה)
↑  fish. "shark attack in Uvongo in 1958". נבדק ב-22 באפריל 2017. {{cite web}}:  (עזרה)
↑  fish. "shark attack in Scottburgh in 1958". נבדק ב-22 באפריל 2017. {{cite web}}:  (עזרה)
↑  Gulf News: Keeping great whites at bay
↑  "History of protection against shark attack in KZN". KwaZulu-Natal Sharks Board. אורכב מ-המקור ב-12 באפריל 2010. נבדק ב-30 בינואר 2011. {{cite web}}:  (עזרה)
↑  "An overview of the KZN Sharks Board". KwaZulu-Natal Sharks Board. נבדק ב-30 בינואר 2011. {{cite web}}:  (עזרה)
↑  Africa Geographic: Shark nets - the real killers of the sea? (אורכב 19.05.2013 בארכיון Wayback Machine)
דירק בוגרד

| --- | --- |
דירק בוגרד (1966)
דירק בוגרד (1966)
 לידה:  28 במרץ 1921 וסט המפסטד, לונדון בריטניה
 פטירה:  8 במאי 1999 (בגיל 78) צ'לסי, לונדון בריטניה
 שם לידה:  Derek Jules Gaspard Ulric Niven van den Bogaerde 
 מדינה:  הממלכה המאוחדת 
 תקופת הפעילות:  1939–1990 (כ־51 שנים)
 מקום לימודים:  המכללה לאמנות ועיצוב צ'לסי  St Catherine's School  Allan Glen's School  בית ספר יוניברסיטי קולג' 
 בן או בת זוג:  אנתוני פורווד 
 פרסים והוקרה:  פרס באפט"א לקולנוע
 http://www.dirkbogarde.co.uk/
 פרופיל ב-IMDb
 
דירק בוגרד (באנגלית: Dirk Bogarde‏; 28 במרץ 1921 - 8 במאי 1999) היה שחקן קולנוע וסופר בריטי. שיחק בלמעלה מ-70 סרטים בסוגות שונות: קומדיה, מתח, מלחמה ודרמה.
קורות חיים

בוגרד נולד בווסט המפסטד שלונדון. הוא היה השני מבין שני בניהם של אולריק ואן דן בוגרד (1972-1892), עורך אמנותי של העיתון "טיימס", ממוצא פלמי, יליד פרי באר, ברמינגהאם, ושל מרגרט ניבן (1980-1898), שחקנית לשעבר, בת למשפחה סקוטית מגלאזגו. בוגרד למד במכללת צ'לסי לאמנות והחל להופיע בתיאטרון. שיחק לראשונה בקולנוע ב-1939 בתפקיד קטן בסרט "Come On George!" שלא צוין ב"קרדיט". הקריירה שלו נקטעה בתחילתה בגלל פרוץ המלחמה ב-1939.
במלחמת העולם השנייה שירת בוגרד בצבא הבריטי כקצין מודיעין מפענח תצלומי אוויר, היה בין החיילים הראשונים שנכנסו למחנה ברגן-בלזן והזדעזע ממה שחווה שם.
קריירה

לאחר המלחמה החל להופיע בסרטים אבל פרסומו הגיע דווקא מקומדיה מוצלחת שנקראה בישראל "רופא לעת צרה" ("Doctor in the House") כרופא מתמחה בבית חולים לצידו של קנת מור (1954). הצלחת הסרט הולידה שני סרטים נוספים בסדרה זו:"רופא בלב ים" ("Doctor at Sea") עם בריז'יט ברדו (1955), "רופא בגדול" ("Doctor at Large")‏ (1957) ו"רופא במצוקה" ("Doctor in Distress")‏ 1963.
ב-1954 שיחק בסרט "הנמר הישן" של הבמאי ג'וזף לוסי שהיה אז ברשימה השחורה של הוליווד. הוא שיתף פעולה עם לוסי גם בסרטים: "המשרת" ("The Servant") ‏(1963), "למען יידעו" ("King and Country")‏ (1964), "מודסטי בלז" ("Modesty Blaise")‏ (1966) ו"התאונה" ("Accident")‏ (1967).
ב-1961 שיחק במותחן "קורבן" ("Victim") בתור עורך דין הומוסקסואל הנסחט בגלל נטייתו המינית. זו הייתה העזה מצדו בתקופה שההומוסקסואלית הייתה אסורה בבריטניה. בוגרד עצמו לא נישא מעולם והיה הומוסקסואל בארון. הוא חי שנים רבות עם מנהל עסקיו וחברו האישי, השחקן אנתוני פורווד שהיה בעלה של השחקנית גליניס ג'ונס אך מעולם לא הצהיר רשמית על נטייתו המינית.
ב-1965 שיחק בסרט "דרלינג" בבימוי של ג'ון שלזינגר ביחד עם ג'ולי כריסטי שזכתה אז בפרס אוסקר לשחקנית הטובה ביותר.
תפקיד בולט שלו היה בסרט "מוות בוונציה", בבימויו של לוקינו ויסקונטי (1971). בסרט גילם בוגרד את גוסטב פון אשנבך, סופר מצליח ומפורסם ברחבי אירופה, שמנהל אורח חיים קפדני ונזירי, שמחליט לצאת מעירו מינכן כדי לטייל בוונציה, שבה הוא מתאהב בנער יפהפה בשם טאדז'ו אותו מגלם ביורן אנדרסן.
ב-1974 שיחק בתפקיד ראשי בסרטה השערורייתי של הבמאית ליליאנה קוואני, "שוער הלילה". הוא גילם קצין נאצי בעברו, הנפגש שנית אחרי למעלה מעשור, עם ניצולת שואה (שרלוט רמפלינג), עמה היו לו יחסים סאדומזוכיסטיים בזמן המלחמה.
ב-1977 השתתף בסרט המלחמה "גשר אחד רחוק מדי" ("A Bridge Too Far").
בוגרד כתב גם מספר אוטוביוגרפיות וזיכרונות, וכן שישה רומנים.
ב-1996 עבר אנגיופלסטיה בעורקים הכליליים, שאחריה לקה באירוע מוחי קשה שהותיר אותו משותק בחצי הגוף הימני ופגע בכושר הדיבור שלו. למרות זאת הספיק לסיים את האוטוביוגרפיה שלו כולל תקופת מחלתו. הוא מת מהתקף לב בביתו בלונדון.
פרסים ואותות

בוגרד היה מועמד חמש פעמים לפרס בפט"א לקולנוע בקטגוריית השחקן הטוב ביותר, וזכה פעמיים: ב"המשרת" (1963) וב"דרלינג" (1965)
ב-1990 הוענקה לו דרגת מפקד במסדר האמנויות והספרות בצרפת. ב-1992 הוענק לו תואר אבירות בבריטניה.
דירק בנדיקט

| --- | --- |

 לידה:  1 במרץ 1945 (בן 79) הלנה, ארצות הברית 
 שם לידה:  Dirk Niewoehner 
 מדינה:  ארצות הברית 
 תקופת הפעילות:  מ-1972 
 מקום לימודים:  קולג' ויטמן 
 בן או בת זוג:  טוני הדסון (1986–1995) 
 מספר צאצאים:  3 
 http://www.dirkbenedictcentral.com/
 פרופיל ב-IMDb
 חתימה:   
 
דירק בנדיקט (באנגלית: Dirk Benedict, נולד כדירק נייווהנר ב-1 במרץ 1945) הוא שחקן קולנוע, טלוויזיה ובמה אמריקאי ממוצא גרמני. נודע בעיקר בדמות של סגן סטארבאק בבטלסטאר גלקטיקה וכסגן טמפלטון (פייס) פק מסדרת הטלוויזיה צוות לעניין. הוא המחבר של הספרים Confessions of a Kamikaze Cowboy ו-And Then We Went Fishing.
ראשית חייו

בנדיקט נולד כדירק נייווהנר (Dirk Niewoehner) בהלנה (מונטנה), בנם של ג'ורג' אדוארד נייווהנר, עורך דין ואשתו פרסילה מלה, רואת חשבון. הוא גדל ב-White Sulphur Springs במונטנה. הוא בוגר מכללת וויטמן משנת 1967. בנדיקט בחר לכאורה את השם במה שלו ממנה של ביצים בנוסח בנדיקט שהייתה לו ואכל לפני קריירת המשחק שלו.
קריירה

הופעת הבכורה של בנדיקט הייתה בסרט "ג'ורג'יה, ג'ורג'יה" משנת 1972. כשהסתיימה ההקרנה של הסרט פרפרים הם חופשיים בניו יורק, הוא קיבל הצעה לשחזר את ההופעה שלו בהוואי מול ברברה ראש. בזמן שהיה שם, הוא הופיע כשחקן אורח בהוואי חמש-אפס. המפיקים של סרט אימה בשם "Sssssss" ראו את הופעתו של בנדיקט בהוואי חמש-אפס וליהקו אותו מיד לתפקיד הראשי בסרט ההוא. לאחר מכן הוא גילם את בעלה המכה של טוויגי בסרט הבכורה שלה "W" משנת 1974. הוא כיכב בסדרת הטלוויזיה "Chopper One" שנמשכה במשך עונה אחת בשנת 1974. הוא הופיע ב-2 פרקים של המלאכיות של צ'רלי וגם הופיע במופע הבידור "Donny & Marie".נקודת המפנה בקריירה של בנדיקט הגיעה בשנת 1978 כאשר גילם את סגן סטארבאק בסרט ובסדרה בטלסטאר גלקטיקה. באותה שנה בנדיקט כיכב בסדרת הטלוויזיה "Cruise into Terror", והופיע בסרט האנסמבל Scavenger Hunt בשנה שלאחר מכן.